Public procurement notice: Contract Notice
Published: 2022-10-21
Buyer: Hillerød Vand A/S
Country: DK
Contract type: Works
Procedure: Negotiated procedure
CPV classification: 45232430 | 45252126 | 71000000 | 71310000 | 71800000
Estimated value: 125000000 DKK
Submission deadline: 2022-11-17
Award criteria: The most economic tender

Technical requirements: Hillerød Vand A/S (Hillerød Vand) gennemfører et udbud med forhandling med forudgående indkaldelse af tilbud af en totalentreprisekontrakt med partnering om projektering, opførelse og igangsætning af et nyt vandværk, benævnt Solrødgård Vandværk. Det nye vandværk skal placeres på Solrødgårds Allé, 3400 Hillerød.
Hillerød Vand A/S (Hillerød Vand) har i over 100 år leveret vand til borgere i store dele af Hillerød Kommune samt en lang række større industrikunder.
For at sikre, at Hillerød Vand også i fremtiden kan levere vand og for at imødekomme det stigende behov for drikkevand samt sikre en bæredygtig og omkostningseffektiv vandproduktion udbyder Hillerød Vand hermed projektering, opførelse og igangsætning af et nyt vandværk, benævnt Solrødgård Vandværk. Det nye vandværk skal placeres på Solrødgårds Allé, 3400 Hillerød.
Solrødgård Vandværk etableres til en årlig kapacitet på minimum 3,0 mio. kubikmeter drikkevand, med mulighed for udvidelse op til 4,0 mio. kubikmeter drikkevand samt en forventelig behandlingskapacitet på ca. 750 kubikmeter i timen og nye rentvandstanke med et forventelig samlet beholdervolumen på ca. 3.000 kubikmeter. Solrødgård Vandværk skal være i drift senest den 01. december 2025.
Solrødgård Vandværk udbydes i totalentreprise med partering, da Hillerød Vand ønsker et tæt samarbejde med totalentreprenøren og dennes underrådgivere og -entreprenører gennem hele projektet og ikke mindst i projekteringsfasen. Herved forventes det, at alle parter bidrager med deres viden og kompetencer til samarbejdet og det samlede projekt med et ensrettet fokus på mål og succeskriterier.
Er der flere end tre (3) konditionsmæssige, egnede ansøgere, vil Hillerød Vand foretage en udvælgelse af de tre (3) bedst egnede. Udvælgelse vil blive foretaget ud fra en helhedsbetragtning af ansøgers relevante erfaring/referencer.
Ved vurderingen af relevansen af erfaringen/referencerne vil Hillerød Vand lægge vægt på, i hvor høj grad referencerne viser:
•	Erfaring med etablering af proces- og pumpeanlæg, tankanlæg samt styring og automation i lignende vandværk
•	Erfaring med bæredygtighedsprocesser i forbindelse med lignende projekter/bygge- og anlægsarbejder.
Med ”lignende” og ”relevant” menes referencer, som viser erfaring med projekter/bygge- og anlægsarbejder, der i indhold, genstand, omfang, samarbejdsform mv. svarer til den udbudte totalentreprisekontrakt.
Ansøger kan i ESPD’et, del V oplyse om erfaring/referencer, som Hillerød Vand kan tage i betragtning ved udvælgelsen. Ansøger må gerne vedlægge referencerne i et (eller flere) selvstændigt dokument i stedet for.
Vedlægger ansøger mere end ti (10) referencer, vil Hillerød Vand alene se på de første ti (10) referencer. I så fald vil der endvidere kun blive lagt vægt på referencer, fra en virksomhed, hvorpå ansøger støtter sin ansøgning om deltagelse, hvis og i det omfang, ansøger har afleveret mindre end ti (10) referencer.
Referencerne må højst være otte (8) år gamle på tidspunktet for ansøgningsfristen regnet fra tidspunktet for aflevering af projektet/bygge- og anlægsarbejdet, ydelsen eller leverancen, som referencen vedrører.
Hillerød Vand har fraveget udbudslovens udgangspunkt om, at referencer/bygge- og anlægsarbejder skal være udført inden for de seneste fem (5) år (og referencer/tjenesteydelser skal være udført inden for de seneste tre (3) år).
Det er Hillerød Vands vurdering, at der er et begrænset antal af referencer/erfaringer fra opførte vandværker inden for de seneste tre (3)/fem (5) år, hvorfor det efter Hillerød Vands opfattelse er nødvendigt også at tage højde for relevante referencer, der er udført mere end tre (3)/fem (5) år tidligere, for at sikre tilstrækkelig konkurrence.


Award value: 125000000